**GIMNAZIJA BELI MANASTIR**

KLASA: 602-03/19-01

URBROJ: 2100/21-19-01-187

**ŠKOLSKI KURIKULUM**

*Beli Manastir, rujan 2019.*

**UVOD**

Školski kurikulum utvrđuje dugoročni i kratkoročni plan i program škole s izvannastavnim i izvanškolskim aktivnostima, a donosi se na temelju nacionalnog kurikuluma i nastavnog plana i programa. Obuhvaća aktivnosti koje su specifične za školu o kojoj je riječ.

Školskim kurikulumom se utvrđuje:

- naziv aktivnosti

- nositelj aktivnosti

- ciljana skupina

- mjesto izvođenja aktivnosti

- planiran broj sati

- ishodi

- vrijeme realizacije

- potrebna sredstva

- način vrednovanja i korištenja rezultata

- povezanost s međupredmetnom temom.

 Također sadržava: osnovne podatke o školi, kalendar rada, ponudu izborne i fakultativne nastave te izvannastavnih aktivnosti.

**OSNOVNI PODATCI O ŠKOLI**

Naziv škole: Gimnazija Beli Manastir

Adresa škole: Školska 3, Beli Manastir, Osječko–baranjska županija

Šifra ustanove: 14-001-501

U školsku godinu 2019./2020. upisali smo dva odjela prvog razreda te po dva odjela drugog, trećeg i četvrtog razreda, dakle, ukupno sedam odjela.

Ukupan broj učenika: 101

Ukupan broj odjela: 7

U Gimnaziji je ove godine zaposleno trideset devetero radnika, uključujući i kolegice na rodiljnom dopustu ili na bolovanju.

Trenutačno aktivno rade:

- ravnatelj

- tri stručne suradnice (među kojima je jedna ujedno i nastavnica)

- dvadeset petero predavača

- tajnica, voditeljica računovodstva, administrator, dvije spremačice i domar.

Jedna je profesorica na dugotrajnom bolovanju, a knjižničarka, tajnica i dvije profesorice koje su u stalnom radnom odnosu, koriste rodiljni dopust.

**CILJ I NAMJENA ŠKOLSKOG KURIKULUMA**

Cilj:

prepoznatljivost škole kao važne odgojno–obrazovne ustanove koja u svom okružju pruža svestran intelektualni, osobni, društveni i fizički razvoj učenika kao priprema za školovanje na fakultetima, visokim učilištima i za cieloživotno obrazovanje.

Namjena:

Učenici: uspješnost učenika u nastavi, na državnoj maturi, natjecanjima i upisima na fakultete; prepoznati kompetencije učenika i motivirati ih za daljnji razvoj kroz nastavu i sve izvannastavne aktivnosti: razviti kreativnost i empatiju; proširiti školska znanja te obogatiti život škole; uvesti učenike u svijet znanstvenih istraživanja na zanimljiv način

Profesori: razvijanje kreativnosti profesora, sklonosti timskomu radu, motiviranje za stalno stručno usavršavanje

Škola: razvijanje pozitivnih stavova, kritičkog mišljenja, uzajamnog poštovanja i samopoštovanja, stvaranje ugodnog ozračja u školi, prepoznatljivost škole pri upisu učenika

Roditelji: razvijanje suradničkog odnosa sa školom

Društveno okruženje: otvorenost suradnji

**KALENDAR RADA ŠKOLE**

Osječko-baranjska županija, pa tako i naša škola, odabrala je prvu predloženu varijantu kalendara nastave od ukupno četiri koliko je ponudilo Ministarstvo znanosti i obrazovanja. Nastava je započela 9. rujna 2019. , a završit će 17. lipnja (za maturante 22. svibnja) 2020.

Prvo polugodište završava 20. prosinca 2019.

Zimski odmor učenika traje od 23. prosinca 2019. do 10. siječnja 2020. Nastava u drugom polugodištu započinje 13. siječnja.

Proljetni odmor traje od 10. do 17. travnja 2020.

Odlukom Nastavničkoga vijeća 7. listopada (uoči Dana neovisnosti) i 11. studenoga (Dan grada Beloga Manastira) bit će nenastavni sati.

Realizirat će se planirana satnica svih predmeta te propisan broj radnih dana. U slučaju manjka, nadoknada će se organizirati subotom.

**IZBORNA I FAKULTATIVNA NASTAVA**

Svi učenici drugog razreda pohađaju izbornu nastavu Engleskoga jezika. Dio učenika trećeg razreda pohađa izbornu nastavu Informatike, dio učenika izbornu nastavu Biologije, a svi su se učenici četvrtog razreda opredijelili za Informatiku. Izborna nastava odvija se dva sata tjedno po skupini.

Dio učenika fakultativno njeguje srpski, materinski jezik. Podijeljeni su u dvije skupine, svaka skupina po dva sata. Također fakultativno, dio učenika uči talijanski jezik. Formirani su u jednu skupinu, dva sata tjedno.

Postoji mogućnost njegovanja mađarskoga jezika.

**IZVANNASTAVNE I IZVANŠKOLSKE AKTIVNOSTI**

Tablice koje slijede prikazuju pojedinosti nekih aktivnosti posebnih za našu školu koje planiramo poduzeti ove školske godine:

|  |  |
| --- | --- |
| **Naziv aktivnosti, programa, projekta** | **Posjeti belomanastirskoj jedinici dječjega doma ,,Klasje“** |
| Nositeljica aktivnosti | Pedagoginja Nina Savić |
| Broj učenika (iz kojih razreda) | Oko 10 (1.- 4.) |
| Mjesto izvođenja aktivnosti | Klasje |
| Broj sati godišnje | 30 |
| Ciljevi aktivnosti | Potaknuti učenike na volontiranje, aktivno sudjelovanje u zajednici i senzibilizirati ih na potrebe drugih |
| Ishodi aktivnosti | Učenici će steći iskustvo i doznat će više o načinu života djece bez odgovarajuće roditeljske skrbi te prepoznati i odgovoriti na potrebe drugih. Također će sebe doživljavati kao ljude koji mogu nešto promijeniti i učiniti u svojoj sredini. |
| Vrijeme realizacije | Listopad 2019. – svibanj 2020. |
| Način realizacije | Posjeti dječjemu domu ,,Klasje“ uz radionice sa štićenicima, u prosjeku jednom do dvaput mjesečno |
| Troškovnik, potrebna sredstva | Školski pribor |
| Način vrednovanja i način korištenja rezultata vrednovanja | Razgovor, materijali na web– stranici škole i u časopisu ,,Buđenje“, izvješća |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Srdačno, hrana.** |
| Nositeljica aktivnosti | Pedagoginja, u suradnji s Centrom za edukaciju i informiranje potrošača |
| Broj učenika (iz kojih razreda) | 62 |
| Mjesto izvođenja aktivnosti | Škola |
| Broj sati godišnje | 3 |
| Ciljevi aktivnosti | Podići svijest o globalnoj međuovisnosti i pitanjima okoliša i društvenog razvoja |
| Ishodi aktivnosti | Učenici će razvijati vještine izbjegavanja otpada hrane i doprinijeti smanjenju okolišnog i društvenog tereta. |
| Vrijeme realizacije | Rujan, 2019. |
| Način realizacije | Radionički način rada |
| Troškovnik, potrebna sredstva | Nisu predviđeni posebni troškovi škole ili njezinih radnika ili učenika. |
| Način vrednovanja i način korištenja rezultata vrednovanja | Razgovor na satima razrednika, praćenje stavova učenika tijekom nastave pojedinih predmeta (Biologija, Etika, Filozofija, Vjeronauk, Kemija) . |
| Povezanost s međupredmetnom temom | Održivi razvoj |

|  |  |
| --- | --- |
| **Naziv aktivnosti, programa, projekta** | **Škola za dijalog** |
| Nositeljica aktivnosti | Pedagoginja, u suradnji s PRONI-centrom |
| Broj učenika (iz kojih razreda) | Oko 20 (1.-4.) |
| Mjesto izvođenja aktivnosti | Škola, odgovarajuća dvorana u Osijeku (u dogovoru s organizatorom) |
| Broj sati godišnje | 12 |
| Ciljevi aktivnosti | Osnažiti provođenje dijaloga između mladih (učenika) i donositelja odluka (predstavnika škola), kod donošenja odluka koje se tiču mladih. |
| Ishodi aktivnosti | Učenici će se intenzivnije uključiti u rad Vijeća učenika. |
| Vrijeme realizacije | Studeni, siječanj |
| Način realizacije | Provođenje upitnika, radionički način rada |
| Troškovnik, potrebna sredstva | Nisu predviđeni posebni troškovi škole ili njezinih radnika ili učenika. |
| Način vrednovanja i način korištenja rezultata vrednovanja | Praćenje rada Vijeća učenika |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Večer matematike** |
| Nositeljice aktivnosti | Profesorice Matematike Iboja Berdalović i Ljiljana Jeftimir, u suradnji s drugim školama Beloga Manastira |
| Broj učenika (iz kojih razreda) | Oko 200, iz svih razreda Gimnazije Beli manastir i ostalih belomanastirskih škola |
| Mjesto izvođenja aktivnosti | Jedna od škola u Belom Manastiru, po dogovoru |
| Broj sati godišnje | 10 |
| Ciljevi aktivnosti | Doživjeti matematiku na zabavan način |
| Ishodi aktivnosti | Učenici će rješavati zanimljive zadatke, družiti se i povezati matematiku sa svakodnevnicom. |
| Vrijeme realizacije | Prosinac |
| Način realizacije | Rješavanje zanimljivih matematičkih zadataka kroz zabavu i povezanost s drugim predmetima i svakodnevnim životom |
| Troškovnik, potrebna sredstva | Moguće grickalice, sokovi, keksi |
| Način vrednovanja i način korištenja rezultata vrednovanja | Razgovor, web |
| Povezanost s međupredmetnom temom | Poduzetništvo, upotreba IKT-a |

|  |  |
| --- | --- |
| **Naziv aktivnosti, programa, projekta** | **Interliber** |
| Nositeljice aktivnosti | Profesorice Klara Bošnjaković i Nina Savić |
| Broj učenika (iz kojih razreda) | Oko 40 (1.-4.) |
| Mjesto izvođenja aktivnosti | Zagreb |
| Broj sati godišnje | Oko 20 sati (realizacija i priprema) |
| Ciljevi aktivnosti | Posjetiti sajam knjiga u Zagrebu |
| Ishodi aktivnosti | Učenici će osjetiti opisati ozračje zagrebačkoga sajma knjiga te samoga Zagreba , opisati zanimljivosti koje su vidjeli te ih povezati s gradivom iz Hrvatskoga jezika i ostalih predmeta. |
| Vrijeme realizacije | 15. studenoga 2019. |
| Način realizacije | Putovanje autobusom |
| Troškovnik, potrebna sredstva | Oko 150 kuna po učeniku, podložno promjenama ovisno o dogovoru s prijevoznikom |
| Način vrednovanja i način korištenja rezultata vrednovanja | Razgovor, web |
| Povezanost s međupredmetnom temom | Osobni i socijalni razvoj |

|  |  |
| --- | --- |
| **Naziv aktivnosti, programa, projekta** | **Posjet Vukovaru** |
| Nositelj aktivnosti | Profesor Povijesti Vjekoslav Sučić |
| Broj učenika (iz kojih razreda) | Oko 10 |
| Mjesto izvođenja aktivnosti | Vukovar |
| Broj sati godišnje | Oko 15 (realizacija i priprema) |
| Ciljevi aktivnosti | Obilježiti sjećanje na žrtvu Vukovara |
| Ishodi aktivnosti | Učenici će znati nabrojati najvažnije lokacije obrane i stradanja Vukovara te opisati što se na njima dogodilo. Također će znati nabrojati i opisati značaj najvažnijih osoba na obranu grada-heroja. Zornije će si predočiti gradivo koje se iz Povijesti uči u četvrtom razredu, znat će opisati važnost bitke za Vukovar u novijoj hrvatskoj povijesti te će osjećati veće suosjećanje općenito prema ljudima – žrtvama ratova. |
| Vrijeme realizacije | 19. studenoga 2019. |
| Način realizacije | Kombijem, mogućnost upotrebe osobnih vozila |
| Troškovnik, potrebna sredstva | Oko 800 kuna ukupno |
| Način vrednovanja i način korištenja rezultata vrednovanja | Razgovor, web |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Terensko kartiranje** |
| Nositeljica aktivnosti | Profesorica Geografije Nevena Beuk Kovačević |
| Broj učenika (iz kojih razreda) | 17 (2.) |
| Mjesto izvođenja aktivnosti | Beli Manastir |
| Broj sati godišnje | Oko 10 |
| Ciljevi aktivnosti | Praćenje trendova razvoja Beloga Manastira |
| Ishodi aktivnosti | Učenici će uočiti promjene i trendove u izgledu Beloga Manastira, kartirati ih te usporediti sadašnje stanje s prošlim. |
| Vrijeme realizacije | Ožujak, 2020. |
| Način realizacije | Terenska nastava |
| Troškovnik, potrebna sredstva | Nisu predviđeni troškovi. |
| Način vrednovanja i način korištenja rezultata vrednovanja | Izrada odgovarajućih materijala, razgovor |
| Povezanost s međupredmetnom temom | Građanski odgoj i obrazovanje, učiti kako učiti |

|  |  |
| --- | --- |
| **Naziv aktivnosti, programa, projekta** | **Demografska obilježja hrvatskih gradova** |
| Nositelji aktivnosti | Profesorica Geografije Nevena Beuk Kovačević i profesor Povijesti Vjekoslav Sučić |
| Broj učenika (iz kojih razreda) | 37 (4.) |
| Mjesto izvođenja aktivnosti | Škola |
| Broj sati godišnje | Oko 10 |
| Ciljevi aktivnosti | Pobliže obraditi demografska obilježja hrvatskih gradova te izvesti zaključke |
| Ishodi aktivnosti | Učenici će usporediti demografske trendove nekad i sad. |
| Vrijeme realizacije | Ožujak, 2020. |
| Način realizacije | Izrada seminarskih radova i plakata |
| Troškovnik, potrebna sredstva | Nisu predviđeni posebni troškovi. |
| Način vrednovanja i način korištenja rezultata vrednovanja | Razgovorom i vrednovanjem na nastavi Geografije i Povijesti |
| Povezanost s međupredmetnom temom | Građanski odgoj i obrazovanje, učiti kako učiti |

|  |  |
| --- | --- |
| **Naziv aktivnosti, programa, projekta** | **Višednevna školska ekskurzija u Rumunjsku** |
| Nositelj aktivnosti | Profesor Povijesti Vjekoslav Sučić |
| Broj učenika (iz kojih razreda) | Oko 45 (1.-4.) |
| Mjesto izvođenja aktivnosti | Sibiu, Rumunjska |
| Broj sati godišnje | Oko 100 |
| Ciljevi aktivnosti | Posjetiti Sibiu i zanimljivosti okolnog područja |
| Ishodi aktivnosti | Zainteresirani radnici i učenici razgledat će planirane destinacije, ugodno provesti vrijeme te proširiti spoznaje iz Povijesti, Geografije i Likovne umjetnosti. |
| Vrijeme realizacije | 14. – 16. travnja 2020. |
| Način realizacije | Terenska nastava, putovanje autobusom |
| Troškovnik, potrebna sredstva | Oko 1000 kuna po osobi |
| Način vrednovanja i način korištenja rezultata vrednovanja | Razgovor, web |
| Povezanost s međupredmetnom temom | Osobni i socijalni razvoj |

|  |  |
| --- | --- |
| **Naziv aktivnosti, programa, projekta** | **Posjet Hrvatskomu saboru i Ekonomskomu institutu u Zagrebu** |
| Nositelji aktivnosti | Profesor Politike i gospodarstva Krunoslav Vukelić, pedagoginja Nina Savić |
| Broj učenika (iz kojih razreda) | 37 (4.) |
| Mjesto izvođenja aktivnosti | Zagreb |
| Broj sati godišnje | Oko 30 (realizacija i priprema) |
| Ciljevi aktivnosti | Posjetiti Hrvatski sabor i Ekonomski institut u Zagrebu; moguće su i druge aktivnosti povezane s Likovnom umjetnošću, Poviješću i Hrvatskim jezikom, u dogovoru s predmetnim profesorima |
| Ishodi aktivnosti | Učenici će zorno doživjeti dio nastave Politike i gospodarstva i eventualno i drugih nastavnih predmeta. |
| Vrijeme realizacije | Ovisno o terminu koji dobijemo u Saboru |
| Način realizacije | Putovanje autobusom, terenska nastava |
| Troškovnik, potrebna sredstva | Oko 100 kuna po osobi |
| Način vrednovanja i način korištenja rezultata vrednovanja | Samostalni učenički uradci u sklopu nastave Politike i gospodarstva, web, razgovor |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Klima zavičaja nekad i sad** |
| Nositeljica aktivnosti | Profesorica Geografije Nevena Beuk Kovačević |
| Broj učenika (iz kojih razreda) | 22 (1.) |
| Mjesto izvođenja aktivnosti | Škola |
| Broj sati godišnje | Oko 5 |
| Ciljevi aktivnosti | Utvrditi razlike u klimi nekada i sada |
| Ishodi aktivnosti | Učenici će usporediti klimu nekada i sad, razmisliti o uzrocima promjena i zaključiti zbog čega do njih dolazi. |
| Vrijeme realizacije | Veljača, 2020. |
| Način realizacije | Istraživanje na internetu, pano, izrada plakata |
| Troškovnik, potrebna sredstva | Nisu predviđeni posebni troškovi. |
| Način vrednovanja i način korištenja rezultata vrednovanja | Sumativno i formativno vrednovanje geografskih vještina |
| Povezanost s međupredmetnom temom | Zdravlje i okoliš, održivi razvoj, korištenje IKT-a, učiti kako učiti |

**NAČIN VREDNOVANJA I KORIŠTENJA REZULTATA VREDNOVANJA**

Na kraju nastavne godine analizirat ćemo ostvarenost Kurikuluma te donijeti prijedloge za iduću školsku godinu u suglasnosti s nacionalnim Kurikulumom.

Predsjednica Školskoga odbora Ravnatelj

Vlasta Kajtar, prof. Veljko Frank, prof.

SADRŽAJ:

Uvod-2

Osnovni podatci o školi – 3

Cilj i namjena školskog kurikuluma – 4

Izborna i fakultativna nastava – 5

Izvannastavne i izvanškolske aktivnosti – Posjet belomanastirskoj jedinici dječjega doma ,,Klasje“ (6)

* Srdačno, hrana. (7)
* Škola za dijalog (8)
* Večer matematike (9)
* Interliber (10)
* Posjet Vukovaru (11)
* Terensko kartiranje (12)
* Demografska obilježja hrvatskih gradova (13)
* Višednevna školska ekskurzija u Rumunjsku (14)
* Posjet Hrvatskomu saboru i Ekonomskomu institutu u Zagrebu (15)
* Klima zavičaja nekad i sad (16)

Način vrednovanja i korištenja rezultata vrednovanja - 16